唐百龄（），字寿甫，陕西省岐山县尚善里唐家洼人，其父廷恺，淸咸丰辛酉科举人，曾任山西岳阳县知县。百龄光绪二十三年丁酉科拔贡，光绪二十八年壬寅补行庚子辛丑恩正併科举人，由拔贡生中式光绪三十年甲辰恩科会试第257名贡士，未及殿试，因病笃西归至中牟县死。墓在唐家洼西。君天姿聪颕，读书数行俱下，兼以积苦力学，精勤无间，以故爲文警辟动人，书法劲而秀，乡先达多以翰苑材见许，奈年命不永，未得蜚声词林惜哉。其继妻唐王氏，夫病殁中牟，其一恸几绝水浆，不入口者三日，自是淸贫自守，不越闺门，除淸明拜扫外，从未尝一见其外出。